Som søn af François III d'Harcourt, marquis af Beuvron og Thary-Harcourt, var han medlem af det gamle hus Harcourt, der går tilbage til det 11. århundrede. Da han var 18 år, gik han ind i hæren og deltog i alle de krige der blev udkæmpet på hans tid. Han var til stede ved Slaget ved Sinsheim (1674), Slaget ved Turckheim (1675), Belejringen af Cambrai (1677)
, Belejringen af Philippsburg (1688) og Slaget ved Neerwinden (1693). I 1695 og 1696 kommanderede han Mosel-hæren som generalløjtnant.